सुमेरपुर में 2.50 करोड़ की लागत से बनेगा गौरव पथ, आज शिलान्यास
केंद्रीयमंत्री सांसद पी. पी. चौधरी एंव सरकारी उप मुख्य सचेतक एंव सुमेरपुर विधायक मदन राठौड़ रविवार को जिले के बूसी, निंबाडा, रानी एंव सुमेरपुर में 25 करोड़ रुपए से अधिक लागत के विकास कार्यो का शिलान्यास करेंगे। राठौड़ के निजी सहायक संजय बघेल ने बताया कि सुमेरपुर विधानसभा क्षेत्र के बूसी में जल सवंर्धन योजना के तहत पाइप लाइन बिछाने सहित अन्य पेयजल व्यवस्था के सुदृढ के लिए स्वीकृत 2.04 करोड़ रुपए के कार्य का शिलान्यास एवं निंबाड़ा में विधायक स्थानीय विकास कोष से स्वीकृत 15.00 लाख रुपए की उच्च जलाशय टंकी जनता जल संवर्धन योजना में 49.90 लाख की लागत के पम्प पाइप लाइन बिछाने के कार्य का शिलान्यास करेंगे।
रानी में आज होगा आईटीआई का शिलान्यास
इसीप्रकार रानी में खारची विधायक केसाराम चौधरी के साथ 10 करोड़ रुपए की लागत से स्वीकृत नगरीय गौरवपथ एंव आईटीआई भवन का शिलान्यास करेंगे। वे सांय 4.00 बजे सुमेरपुर में स्वीकृत 2.50 करोड़ की लागत के नगरीय गौरवपथ का शिलान्यास करेंगे। तत्पश्चात चौधरी उदयपुर के लिए एंव राठौड़ विधानसभा सत्र में भाग लेने के लिए जयपुर प्रस्थान करेंगे। इस मौके पर भाजपा जिलाध्यक्ष करनसिंह नेतरा, महामंत्री सुनील भंडारी, नगर विकास न्यास,पाली के चैयरमैन संजय अोझा, पाली पंचायत समिति प्रधान श्रवण बंजारा, रानी उपप्रधान किशोरसिंह राजपुरोहित, भाजपा पाली ग्रामीण मंडल अध्यक्ष उम्मेदसिंह डेंडा आदि मौजूद रहेंगे।
hin_Deva hin_Deva hin_Deva hin_Deva